
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1825 

4 Ιουλίου 2014 


ΑΠΟΦΑΣΕΙ Σ 

Αριθμ. 34658/4.7.2014 

Ανάθεση αρμοδιοτήτων στους Υφυπουργούς 
Ανάπτυξης και Ανταγωνιστικότητας. 

Ο ΠΡΩΘΥΠΟΥΡΓΟΣ - 
Ο ΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Το άρθρο 83 παρ. 2 του Συντάγματος, 

2. Τα άρθρα 41 παρ. 5 και 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, ο οποί¬ 
ος κυρώθηκε με το άρθρο πρώτο του Π.Δ. 63/2005 (Α'/ 
98) «Κωδικοποίηση της νομοθεσίας για την Κυβέρνηση 
και τα κυβερνητικά όργανα». 

3. Το Ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (Α'/251). 

4. Το Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» (Α7267). 

5. Το Ν. 3297/2004 «Συνήγορος του Καταναλωτή - Ρύθ¬ 
μιση θεμάτων του Υπουργείου Ανάπτυξης και άλλες 
διατάξεις» (Α'/259). 

6. Το Ν. 3389/2005 «Συμπράξεις Δημοσίου και Ιδιωτικού 
Τομέα» (Α'/232). 

7. Το Ν. 3728/2008 «Υπηρεσία Εποπτείας Αγοράς και 
άλλες διατάξεις» (Α'/258). 

8. Το Ν. 3894/2010 «Επιτάχυνση και διαφάνεια υλοποί¬ 
ησης Στρατηγικών Επενδύσεων» (Α'/204). 

9. Το Ν. 3959/2011 «Προστασία του ελεύθερου αντα¬ 
γωνισμού» (Α'/93). 

10. Το άρθρο 10 του Ν. 4081/2012 «Περιστολή δημοσίων 
δαπανών, ρύθμιση θεμάτων δημοσιονομικών ελέγχων 
και άλλες διατάξεις» (Α7184). 

11. Το Ν. 4146/2013 «Διαμόρφωση φιλικού αναπτυξιακού 
περιβάλλοντος για στρατηγικές και ιδιωτικές επενδύ¬ 
σεις και άλλες διατάξεις» (Α790). 

12. Το Ν. 4224/2013 «Κυβερνητικό Συμβούλιο Διαχεί¬ 
ρισης Ιδιωτικού Χρέους, Ελληνικό Επενδυτικό Ταμείο 
Αξιοποίησης Περιουσίας του Δημοσίου και άλλες επεί¬ 
γουσες διατάξεις» (Α7288). 

13. Το Ν. 4242/2014 «Ενιαίος φορέας Εξωστρέφειας και 
άλλες διατάξεις» (Α750). 


14. Το Π.Δ. 229/1986 «Σύσταση και οργάνωση της Γε¬ 
νικής Γραμματείας Βιομηχανίας» (Α796). 

15. Το Π.Δ. 397/1988 «Οργανισμός του Υπουργείου 
Εμπορίου» (Α'/185). 

16. Το Π.Δ. 381/1989 «Οργανισμός του Υπουργείου Βιο¬ 
μηχανίας, Ενέργειας και Τεχνολογίας» (Α7168). 

17. Τ ο Π.Δ. 59/1996 «Σύσταση της Γ ενικής Γ ραμματείας 
Εμπορίου και καθορισμός των αρμοδιοτήτων της» (Α751). 

18. Το Π.Δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (Α719). 

19. Το Π.Δ. 197/1997 «Σύσταση Γενικής Γραμματείας 
Καταναλωτή» (Α7156). 

20. Το Π.Δ. 178/2000 «Οργανισμός του Υπουργείου 
Εθνικής Οικονομίας» (Α7165). 

21. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (Α7221). 

22. Το Π.Δ. 108/2010 «Σύσταση Γενικής Γραμματείας 
Στρατηγικών Επενδύσεων στο Υπουργείο Οικονομίας, 
Ανταγωνιστικότητας και Ναυτιλίας» (Α7190). 

23. Το Π.Δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Α7141). 

24. Το Π.Δ. 117/2012 «Σύσταση, συγχώνευση και μετο¬ 
νομασία Γ ενικών Γ ραμματειών του Υπουργείου Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων» (Α7202). 

25. Το Π.Δ. 118/2013 «Τροποποίηση του Π.Δ. 85/2012 - 
Ίδρυση Υπουργείου Υποδομών, Μεταφορών και Δικτύων 
και Υπουργείου Πολιτισμού και Αθλητισμού και μετονο¬ 
μασία των Υπουργείων Ανάπτυξης, Ανταγωνιστικότητας, 
Υποδομών, Μεταφορών και Δικτύων και Παιδείας και 
Θρησκευμάτων, Πολιτισμού και Αθλητισμού σε Υπουρ¬ 
γείο Ανάπτυξης και Ανταγωνιστικότητας και σε Υπουρ¬ 
γείο Παιδείας και Θρησκευμάτων αντίστοιχα» (Α7152). 

26. Το Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α7153). 

27. Το Π.Δ. 157/2013 «Καθορισμός των αρμοδιοτήτων 
των οργανικών μονάδων της Γ ενικής Γ ραμματείας Στρα¬ 
τηγικών και Ιδιωτικών Επενδύσεων και του Αυτοτελούς 
Τμήματος Επιθεώρησης Στρατηγικών και ιδιωτικών 
Επενδύσεων» (Α7249). 

28. Το Π.Δ. 89/2014 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α7134). 








23290 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


29. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Ο Υπουργός Ανάπτυξης και Ανταγωνιστικότητας: 
α) Προσδιορίζει την πολιτική του Υπουργείου στο 
πλαίσιο των αποφάσεων του Υπουργικού Συμβουλίου 
και των λοιπών συλλογικών κυβερνητικών οργάνων, συ¬ 
ντονίζει την πολιτική αυτή και εποπτεύει την εφαρμογή 
της από όλες τις υπηρεσίες του Υπουργείου, 
β) έχει την αποκλειστική αρμοδιότητα της νομοθετι¬ 
κής πρωτοβουλίας, 

γ) εκπροσωπεί το Υπουργείο στους Διεθνείς και Ευ¬ 
ρωπαϊκούς Οργανισμούς και χειρίζεται την εν γένει 
προβολή, επικοινωνία και προώθηση του έργου του 
Υπουργείου σε όλους τους τομείς. 

Αρθρο 2 

1. Στον Υφυπουργό Ανάπτυξης και Ανταγωνιστικότη¬ 
τας Παναγιώτη Μηταράκη του Αντωνίου αναθέτουμε: 

Α. Την άσκηση των εξής αρμοδιοτήτων: 
α) Της Γενικής Γραμματείας Στρατηγικών και Ιδιωτι¬ 
κών Επενδύσεων. 

β) Της Ειδικής Γραμματείας Συμπράξεων Δημοσίου 
και Ιδιωτικού Τομέα. 

γ) Της Γενικής Διεύθυνσης Διεθνούς Οικονομικής Πο¬ 
λιτικής. 

δ) Της Διεύθυνσης Παλλαϊκής Άμυνας - Πολιτικής Σχε¬ 
δίασης Εκτάκτου Ανάγκης. 

Β. Την εποπτεία των ακόλουθων φορέων: 
α) Ελληνική Εταιρεία Επενδύσεων και Εξωτερικού 
Εμπορίου Α.Ε. (ΕΝΤΕΒΡΒΙ8Ε ΘΒΕΕΟΕ 8.Α.), 
β) Ελληνικός Οργανισμός Εξωτερικού Εμπορίου Α.Ε. 
(Ο.Π.Ε.), για τις ανάγκες της εφαρμογής του άρθρου του 
άρθρου 2 παρ. 1 του Ν. 4242/2014. 
γ) Οικονομικό Επιμελητήριο της Ελλάδας (Ο.Ε.Ε.). 
δ) Κέντρο Προγραμματισμού και Οικονομικών Ερευνών 
(ΚΕ.Π.Ε.). 

ε) Κέντρο Διεθνούς και Ευρωπαϊκού Οικονομικού Δι¬ 
καίου (Κ.Δ.Ε.Ο.Δ.). 
στ) Παράκτιο Αττικό Μέτωπο Α.Ε.. 

2. Οι αρμοδιότητες της Γ ενικής Διεύθυνσης Διεθνούς 
Οικονομικής Πολιτικής και, από τη Γενική Γραμματεία 
Στρατηγικών και Ιδιωτικών Επενδύσεων, οι αρμοδιότη¬ 
τες της Διεύθυνσης Αναπτυξιακής Στρατηγικής και της 
Διεύθυνσης Κεφαλαίων Εξωτερικού ασκούνται παράλ¬ 
ληλα και από τον Υπουργό Ανάπτυξης και Ανταγωνι¬ 
στικότητας. 

3. Η εποπτεία του Οργανισμού Ασφάλισης Εξαγωγικών 
Πιστώσεων (Ο.Α.Ε.Π.) και οι αρμοδιότητες του Αυτοτε¬ 
λούς Τμήματος Επιθεώρησης Στρατηγικών και Ιδιωτικών 
Επενδύσεων ανήκουν στον Υπουργό. 

Αρθρο 3 

1. Στον Υφυπουργό Ανάπτυξης και Ανταγωνιστικότη¬ 
τας Γεράσιμο Γιακουμάτο του Χαραλάμπους αναθέ¬ 
τουμε: 

Α. Την άσκηση των αρμοδιοτήτων: 
α) της Γ ενικής Γ ραμματείας Εμπορίου και 
β) της Γ ενικής Γ ραμματείας Καταναλωτή. 

Β. Την εποπτεία επί των οργανισμών, λοιπών φορέων 
και ανεξάρτητων αρχών που αναφέρονται σε αντικείμε¬ 


νο αρμοδιότητας των υπηρεσιών της υποπαραγράφου 
Α', συμπεριλαμβανομένης της Επιτροπής Ανταγωνισμού 
και της Ενιαίας Ανεξάρτητης Αρχής Δημοσίων Συμβά¬ 
σεων, με την επιφύλαξη των επόμενων παραγράφων. 

Γ. Την υλοποίηση, σε συνεργασία με τον Οργανισμό 
Οικονομικής Συνεργασίας και Ανάπτυξης, του έργου με 
τίτλο «Εντοπισμός κανονιστικών εμποδίων στον αντα¬ 
γωνισμό σε συγκεκριμένους τομείς της ελληνικής οι¬ 
κονομίας και προτάσεις για την άρση τους, ήτοι στους 
τομείς επεξεργασίας τροφίμων, λιανικού εμπορίου, οι¬ 
κοδομικών υλικών και τουρισμού». 

Δ. Την έκδοση και την πρόταση για την έκδοση 
της δευτερογενούς νομοθεσίας σε εφαρμογή του 
Ν. 4155/2013 (Α'/122) και την εν γένει υλοποίηση του 
Εθνικού Συστήματος Ηλεκτρονικών Δημοσίων Συμβά¬ 
σεων και των Κεντρικών Αρχών Προμηθειών. 

2. Στις αρμοδιότητες της παρ. 1 του παρόντος άρθρου 
δεν περιλαμβάνονται οι εξής αρμοδιότητες, οι οποίες 
ασκούνται από τον Υπουργό: 

α) Η εποπτεία επί του Εθνικού Ταμείου Επιχειρηματι¬ 
κότητας και Ανάπτυξης Α.Ε. (Ε.Τ.Ε.Α.Ν. Α.Ε.) και επί του 
Ταμείου Ανάπτυξης Νέας Οικονομίας (Τ.Α.ΝΕ.Ο.). 

β) Η υλοποίηση, σε συνεργασία με την Παγκόσμια 
Τράπεζα, του έργου για τη βελτίωση της ανταγωνιστι¬ 
κότητας της χώρας, το οποίο περιλαμβάνει τα υποέρ- 
γα της απλοποίησης της διαδικασίας αδειοδότησης 
για επιχειρήσεις και εγκαταστάσεις, τη βελτίωση των 
επιμέρους δεικτών της Παγκόσμιας Τράπεζας και τη 
βελτίωση των υπηρεσιών διαχείρισης εμπορευμάτων 
(Ιοςίείίοε) κατά μήκος της εφοδιαστικής αλυσίδας, της 
αδειοδότησης και χωροθέτησής τους. 

γ) Τα θέματα του Κυβερνητικού Συμβουλίου Διαχείρι¬ 
σης Ιδιωτικού Χρέους (άρθρο 1 του Ν. 4224/2013 Α7288, 
Π.Υ.Σ. 6/2014 Α'/39) αναφορικά με τις δράσεις για την 
προώθηση της δημιουργίας του μόνιμου μηχανισμού 
επίλυσης του μη εξυπηρετούμενου ιδιωτικού χρέους 
προκειμένου περί νομικών προσώπων και επιχειρήσεων. 

δ) Η σύναψη συμφωνιών με την Παγκόσμια Τράπεζα, 
τον ΟΟΣΑ και άλλους διεθνείς οργανισμούς για ζητή¬ 
ματα αρμοδιότητας Υπουργείου Ανάπτυξης και Αντα¬ 
γωνιστικότητας. 

Αρθρο 4 

1. Στον Υφυπουργό Ανάπτυξης και Ανταγωνιστικότη¬ 
τας Οδυσσέα Κωνσταντινόπουλο του Κωνσταντίνου 
αναθέτουμε: 

Α. Την άσκηση των εξής αρμοδιοτήτων: 
α) Της Γενικής Γραμματείας Δημοσίων Επενδύσεων 
Εθνικού Στρατηγικού Πλαισίου Αναφοράς (ΕΣΠΑ), συ¬ 
μπεριλαμβανομένων όλων των Ειδικών Υπηρεσιών που 
υπάγονται σε αυτήν ως προς το ΕΣΠΑ 2007-2013 και το 
ΕΣΠΑ 2014-2020 κατά την κείμενη νομοθεσία κατ’ εφαρ¬ 
μογή της πολιτικής που έχει εγκριθεί από τον Υπουργό. 

Οι συλλογικές αποφάσεις με τις οποίες εγκρίνεται η 
ένταξη έργων και μελετών στο ετήσιο Πρόγραμμα Δη¬ 
μοσίων Επενδύσεων και οι τροποποιήσεις αυτών, συμπε- 
ριλαμβανομένης της διαχείρισης πιστώσεων πλέον του 
ορίου (υπερδέσμευση πιστώσεων, άρθρα 15 και 21 του 
Ν. 2362/1995, όπως τροποποιήθηκαν με το άρθρο 9 του 
Ν. 4205/2013 Α'/242, άρθρα 78, 79, 80 του Ν. 4270/2014 
Α'/143), καθώς και οι αποφάσεις μεταφοράς των έργων 
του ΕΣΠΑ 2007-2013 στο ΕΣΠΑ 2014-2020 υπογράφονται 
από τον Υπουργό και από τον Υφυπουργό, ο οποίος κα- 

θορίζει τις προτεραιότητες και διασφαλίζει την ολοκλη¬ 
ρωμένη και συντονισμένη αξιοποίηση των αναπτυξιακών 
εργαλείων των Υπηρεσιών του Υπουργείου Ανάπτυξης 
και Ανταγωνιστικότητας. 

Η διαπραγμάτευση και σύναψη συμφωνιών με τις αρ¬ 
μόδιες υπηρεσίες της Ε.Ε. για το ΕΣΠΑ 2014-2020 ανήκει 
στην αποκλειστική αρμοδιότητα του Υπουργού. 

β) Της Γενικής Γραμματείας Βιομηχανίας, πλην των θε¬ 
μάτων της Διυπουργικής Επιτροπής για τη Βιομηχανική 
Πολιτική που ανήκουν στην αρμοδιότητα του Υπουργού. 

Β) Την εποπτεία της Μονάδας Οργάνωσης της Δια¬ 
χείρισης Αναπτυξιακών Προγραμμάτων (ΜΟΔ) Α.Ε. και 
επί των οργανισμών, λοιπών φορέων και ανεξάρτητων 
αρχών, που αναφέρονται σε αντικείμενο αρμοδιότητας 
των υπηρεσιών των υποπεριπτώσεων α και β της περί¬ 
πτωσης Α της παρούσας παραγράφου. 

2. Οι αρμοδιότητες της Διεύθυνσης Βιομηχανικής Χω- 
ροθεσίας και Περιβάλλοντος, της Διεύθυνσης Διεθνών 
Βιομηχανικών Σχέσεων και του Αυτοτελούς Γ ραφείου 
Διαχείρισης Κοινοτικών Προγραμμάτων της Γενικής 
Γ ραμματείας Βιομηχανίας, όπως, επίσης, η τεχνική υπο¬ 
στήριξη εφαρμογής του ΕΣΠΑ 2007-2013 και 2014-2020 
ασκούνται παράλληλα και από τον Υπουργό Ανάπτυξης 
και Ανταγωνιστικότητας. 

Αρθρο 5 

1. Με την επιφύλαξη αντίθετων ισχυουσών διατάξε¬ 
ων, όλες οι αρμοδιότητες που δεν ανατίθενται με την 
παρούσα στους Υφυπουργούς ανήκουν στον Υπουργό 
Ανάπτυξης και Ανταγωνιστικότητας. 

2. Στις αρμοδιότητες η άσκηση των οποίων ανατίθεται 
στους Υφυπουργούς δεν περιλαμβάνονται ο διορισμός 
διοικήσεων των εποπτευόμενων από αυτούς φορέων 
και ανεξάρτητων αρχών, η έκδοση αποφάσεων σύναψης 
συμβάσεων, προμηθειών αγαθών και παροχής υπηρεσι¬ 
ών κατά το Π.Δ. 4/2002 (Α'/3), η συγκρότηση των υπη¬ 
ρεσιακών συμβουλίων, τα ερωτήματα για την επιλογή 
Προϊσταμένων Γενικών Διευθύνσεων, Διευθύνσεων και 
Αυτοτελών Γ ραφείων, η τοποθέτηση αυτών και όλα τα 
θέματα υπηρεσιακής τους κατάστασης, καθώς και οι 
αποφάσεις διορισμού ή πρόσληψης προσωπικού στο 
Υπουργείο Ανάπτυξης και Ανταγωνιστικότητας που 
ανήκουν στον Υπουργό. 


3. Στο πλαίσιο της άσκησης των αρμοδιοτήτων που 
ανατίθενται με την παρούσα απόφαση και μεταβιβά¬ 
ζονται στους Υφυπουργούς περιλαμβάνονται και οι 
ακόλουθες: 

α) οι αρμοδιότητες κοινοβουλευτικού ελέγχου, 
β) η πρόταση για την έκδοση ατομικών και κανονιστι¬ 
κών διαταγμάτων, 

γ) η έκδοση πράξεων ατομικού και κανονιστικού χα¬ 
ρακτήρα, 

δ) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 
ε) η συμμετοχή στα συλλογικά κυβερνητικά όργανα, 
στ) η σύσταση και συγκρότηση Επιτροπών και Ομάδων 
Εργασίας, αμειβόμενων ή μη, 
ζ) η υποβολή ερωτημάτων στο Νομικό Συμβούλιο του 
Κράτους και η αποδοχή των σχετικών γνωμοδοτήσεων. 

4. Οι αρμοδιότητες των περιπτ. ε', στ' και ζ' της προ¬ 
ηγούμενης παραγράφου ασκούνται παραλλήλως και 
από τον Υπουργό. 

5. Για την άρση αμφισβητήσεων σχετικών με την 
αρμοδιότητα οποιοσδήποτε οργάνου του Υπουργείου 
Ανάπτυξης και Ανταγωνιστικότητας αρμόδιος είναι ο 
Υπουργός. 

Αρθρο 6 

Με τη θέση σε ισχύ της παρούσας καταργούνται οι 
υπ’ αριθμ. 27857/ΔΙΟΕ/547/26.6.2013 (Β71653) και 27858/ 
ΔΙΟΕ/546/26.6.2013 (Β'/1653) αποφάσεις του Πρωθυπουρ¬ 
γού και του Υπουργού Ανάπτυξης και Ανταγωνιστικό¬ 
τητας. 

Αρθρο 7 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2014 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ιυπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Η11ρ://νννννν.β1.9ΐ' - β-πΐ3ΪΙ: ννβόπΐ33ΐβΓ.β1@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02018250407140004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































